Ego Galterus de Serce, Cabilonensis... Dei gratia, summus Archidiaconus, notum fieri uolo tam presentibus quam futuris Engebertum Cabilonensem Episcopum dedisse et concessisse Ecclesiam de Prumeriis et de Fofrens, cum appendiciis suis, [Ecclesie] sancti Stephani Diuionensi, in manu Milonis eiusdem Ecclesie Abbatis. Huic honeste donationi et canonice me assensisse et eam laudasse sigilli mei inpressione certifico, assistentibus et pariter collaudantibus Stephano de Fauerneio Canonico nostro et Petro Oscariensi decano. Actum anno ab Incarnatione Domini M° C° LXXX° I°, VI° kalendas januarii.